Paspoort-video: Minister gryp in | Maroela Media
Die minister van binnelandse sake het 'n ondersoek aangevra na 'n video wat op sosiale media versprei word van 'n beweerde lakse beampte.
Die video, wat wyd op sosiale media gedeel word, wys hoe 'n werknemer van die departement van binnelandse sake 'n paspoort stempel terwyl haar aandag deur haar foon afgelei word. Dit blyk dat sy die paspoort twee keer stempel sonder om haar fout agter te kom voor sy verder aan haar foon aandag gee.
Minister Malusi Gigaba het intussen gesê hy is bewus van die video en het sy departement opdrag gegee om ondersoek in te stel na die voorval en spoedig teen die beampte op te tree.
Sosialemediagebruikers het intussen uitgevaar oor die video met talle wat meen dit is 'n alledaagse gesig wanneer dit kom by diens deur staatsamptenare.
binnelandse sake paspoort-video video
Swak opleiding en toesighouding is die wortel van die kwaad en nou moet die arme jong meisie dit ontgeld!
Sommige mense het darem maar geen trots op hulle werk nie!!!
MENSE WAT DIREK MET DIE PUBLIEK WERK MOET verbied WORD OM HULLE FONE BY HULLE TE HE AS HULLE WERK. Hulle kan etenstye en teetye daarop werk . .maar dit is 'n algemene gesig . oral lyk dit so ook by lisensiekantore en polisiestasies, enige staatsdiens of semi-staatsinstansie .. hulle kan jou ure ophou terwyl hulle selfoon praat, met hulle kollegas chat, eers koeldrank of chips by die masjiene gaan haal in die middel van 'n transaksie .. Ek het nog nooit sulke LAKSE mense gesien soos in SA nie. Dit voel vir my asof hulle dit ASPRIS doen ..… Lees meer »